25/01/2021 | Administración LocalMunicipal
A Laracha
Anuncio bases convocatoria para a provisión en propiedade por promoción interna vertical dunha praza de funcionario de carreira

Comunícase que por medio de Resolución da Alcaldía do 64/2021, aprobáronse as: É obxecto das presentes bases a provisión en propiedade da praza que se inclúe na Oferta Pública de Emprego correspondente ao exercicio do ano 2020, aprobada por Resolución de Alcaldía do 12 de novembro de 2020 e publicada no Boletín Oficial da Provincia do Martes, 17 de noviembre de 2020 Núm 195 e DOG Núm.236 do Luns, 23 de novembro de 2020, sendo as características da praza: Funcionarios de Carreira: O sistema selectivo é o de concurso-oposición por promoción interna vertical.2. O número de prazas convocadas é de unha (1). 3. As funcións a realizar neste posto serán as propias do posto de traballo convocado de acordó a RPT ( código 01.00.00.03; xefe dos servizos administrativos xerais): - Asumir a supervisión directa da tramitación administrativa dos expedientes propios do departamento, conforme as directrices da Secretaría Xeral - Supervisar e organizar de maneira directa a actividade dos auxilires adscritos ao departamento - Colaborar na tramitación de todos aqueles asuntos que lle sexan requeridos pola secretaría, conforme a súa capacitación profesional e competencial - Calquera outra, correspondente a súa categoría, e propia do seu departamento ou unidade.4. A praza terá asignadas as retribucións reflictidas no anexo de persoal do orzamento municipal e na plantilla: 31.152,52€ brutos anuais Para poder participar nos procesos selectivos será necesario reunir os seguintes requisitos: a) Ter a nacionalidade española sen prexuizo do disposto no artigo 57 do RDL 5/2015, de 30 de outubro, polo que se aproba o texto refundido da Lei do Estatuto Básico do Empregado Público. b) Poseer a capacidade funcional para o desempeño das tarefas. c) Ter cumpridos dezaseis anos e non exceder, no seu caso, da idade máxima de xubilación forzosa. d) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funciós similares ás que desempeñaban no caso do persoal laboral, no que fose separado ou inhabilitado. No caso de ser nacional doutro Estado, non estar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao empregado público. e) Estar en posesión do título de Bacharelato, FP 2º grao ou equivalente, ou en condicións de obtelos na data de finalización do prazo de admisión de solicitudes. No caso de titulacións obtidas no estranxeiro deberá estar en posesión de credencial que acredite a súa homologación. f) Ter a condición de funcionario de carreira do Concello de Laracha pertencente á Subescala Auxiliar da Escala de Administración Xeral con antigüidade de, ó menos, dous anos na mesma. No caso de carecer da titulación esixida no apartado anterior, ter unha antigüidade de 10 anos na mesma Escala do Subgrupo C2 ou de 5 anos e a superación dun curso específico de formación ( D. A. 22 da Lei 30/1984, de 2 de agosto) g) O xustificante do pagamento da taxa por dereito de exame que será de 14 euros. Poderá ser efectuada en calquera das seguintes contas: ABANCA: ES20.2080.0079.9231.10000015 LA CAIXA: ES08.2100.4912.2122.00004416 BANCO PASTOR: ES10.0238.8126.1606.60000173. Segundo o artigo 4º da Ordenanza fiscal nº 23 do Concello da Laracha, pola que se regula a taxa por dereitos de exame, estarán exentas do pagamento da taxa as persoas con discapacidade igual ou superior ó 33% (para o que deberá presentar o certificado de minusvalía correspo2ndente), e aquelas que figuren como demandantes de emprego durante o prazo, cando menos, dun mes anterior á data da convocatoria das probas selectivas (para o que deberá presentar o documento xustificativo expedido pola oficina de emprego correspondente). A documentación poderá ser fotoco Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). Coa presentación da instancia para tomar parte no proceso selectivo entenderase que os/as interesados/as aceptan e acatan todas e cada unha das bases desta convocatoria. As solicitudes para tomar parte nas correspondentes probas de acceso nas que os aspirantes farán constar que reúnen as condicións esixidas nas presentes Bases, dirixiranse ao Sr. Alcalde-Presidente do Concello de Laracha, e se presentarán no Rexistro de entrada deste Concello no prazo de vinte días naturais contados a partir do día seguinte ao da publicación do anuncio da convocatoria no Boletín Oficial do Estado. En relación coa presentación, haberá que estar ao disposto polo artigo 16 en relación coa Disposición Final séptima da Lei 39/2015, de 1 de outubro, do Procedemento Administrativo Común das Administracións Públicas. A solicitude, que se axustará ao impreso normalizado que figura como Anexo I, deberá ir acompañada por: - Fotocopia do DNI ou, no seu caso, pasaporte. - Título académico esixido na convocatoria. - No seu caso, documentación acreditativa da posesión do título CELGA-4 ou equivalente. Expirado o prazo de presentación de instancias, o Alcalde-Presidente no prazo máximo de un mes, ditará Resolución, declarando aprobada a lista de admitidos e excluidos. A resolución publicarase no Boletín Oficial da Provincia e no Taboleiro de Anuncios do Concello de Laracha, con indicación de nome, apelidos e D. N. I. dos admitidos e excluidos, e indicando as causas de exclusión e concedendo un prazo de dez días para a subsanación de defectos, determinándose nesta resolución, o lugar e data do comenzo dos exercicios, a orde de actuación dos aspirantes, no seu caso, e a composición do Tribunal. No caso de non existir excluidos nin reclamacións, a lista de admitidos entederase automáticamente elevada a definitiva, sen necesidade de nova publicación O tribunal cualificador será designado pola Alcaldía-Presidencia (en virtude do artigo 21.1. g) de 7/85 de 2 de Abril reguladora das Bases do Réxime Local), e en base ao establecido polo texto refundido do Estatuto Básico do empregado Público, estará integrado polos seguintes membros: Presidente: Un/ha funcionario/a pertencente ao grupo de clasificación profesional de titulación igual ou superior á esixida par ao acceso á praza convocada ou quen legamente a substitúa. Secretario: O da Corporación ou quen legamente a substitúa Vogais: Tres funcionarios/as de carreira pertencentes ao grupo de clasificación profesional de titulación igual ou superior ao esixido para o acceso á praza convocada ou quen legalmente os substitúa Un dos membros, polo menos, será designado a proposta da representación dos traballadores.2.- A abstención e recusación dos membros do Tribunal será de conformidade cos artigos 23 e 24 da Lei 40/2015, de 1 de outubro, do Réxime Xurídico do Sector Público. A actuación do Tribunal haberá de axustarse ás Bases da convocatoria e está facultado para resolver as cuestións que puideran suscitarse no curso do proceso selectivo e para adoptar os acordos necesarios para o debido orden do mesmo, en todo o non previsto nestas normas. O Tribunal resolverá, por maioría de votos dos membros presentes, tódalas dúbidas que xurdan da aplicación das normas contidas nesta resolución e determinará a actuación procedente nos casos previstos. Os seus acordos só poderán ser impugnados polos interesados nos supostos e na forma establecidos na Lei 39/2015 de 1 de outubro, do Procedemento Administrativo Común das Administracións Públicas. O Tribunal poderá dispor a incorporación ós seus traballos de asesores especialistas para todos ou algún dos exercicios sinalados, limitándose estos asesores a prestar a súa colaboración nas suas especialidades técnicas. O Presidente do Tribunal adoptará as medidas oportunas para garantir que os exercicios da fase de oposición que sexan escritos e non deban ser leídos en sesión pública polos opositores, sexan correxidos sen que se coñeza a identidade dos aspirantes. O procedimiento de selección dos aspirantes constará das seguintes fases: - Concurso…. ata 3.50 puntos - Oposición…. ata 8 puntos A fase de concurso non terá carácter eliminatorio nin poderá terse en conta para superar as probas da fase de Oposición Os méritos computables nesta fase serán os seguintes: · Experiencia ( ata 2 puntos): 1.- Experiencia na Subescala Auxiliar da Escala de Administración Xeral. Non se puntuarán os 2 anos primeiros. Valoraranse os seguintes a razón de 0,15 puntos/ano. A puntuación máxima será 1 punto.2.- Experiencia no desempeño do posto obxecto da convocatoria, por calqueira das formas de provisión contempladas na lexislación vixente. Valoración a razón de 0,20 puntos por ano. A puntuación máxima será 1 punto. Acreditarase a través do certificado dos servizos prestados emitido pola Administración correspondente. · Pola realización de cursos de formación que versen sobre materias relacionadas coa administración local, impartidos polas Administracións públicas, EGAP, Centros de Formación e/ou Universidades( ata 1.50 puntos): - De ata 20 horas de duración: 0,15 puntos/curso - De máis de 20 ata 40 horas de duración: 0,20 puntos/curso - De máis de 40 ata 75 horas de duración: 0,35 puntos/curso - De máis de 75 horas de duración: 0,50 puntos/curso Non se puntuará a asistencia a xornadas, seminarios, simposios e similares, e non se valorarán os cursos dos que non se acredite o número de horas que os constitúe. Acreditarase coa presentación dos Diplomas correspondentes en orixinal ou fotocopia cotexada. Este apartado puntuarase ata un máximo de 1,50 puntos. A fase de oposición consistirá na realización de tres probas. Os aspirantes serán convocados en chamamento único, sendo excluidos da oposición quen non compareza, salvo causa de forza maior debidamente acreditada e libremente apreciada polo Tribunal. En calquer momento o Tribunal poderá requerir aos opositores para que acrediten a súa personalidade. Os candidatos deberán acudir provistos do DNI ou, no seu defecto, pasaporte ou carné de conducir. Os exercicios da oposición serán os seguintes: - PRIMEIRA PROBA. De carácter obrigatorio e eliminatorio, 50 preguntas tipo test con respostas alternativas sobre o programa que figura no Temario Anexo: puntuarase de 0 a 4 puntos a razón de 0,08 puntos por cada resposta correcta. O tempo máximo para a realización do exercicio será de 60 minutos. As respostas contestadas e incorrectas descontarán 0,02 puntos sobre a puntuación total obtida. Para superar o exercicio os candidatos deberán obter unha puntuación igual ou superior a 1, 25 puntos. Correspondelle ao tribunal determinar o número de respostas correctas esixido para acadar a puntuación mínima. - SEGUNDA PROBA. De carácter obrigatorio e eliminatorio. Suposto práctico, obrigatorio e eliminatorio que consistirá nun exercicio no que se incluirán varios supostos prácticos determinados polo tribunal inmediatamente antes do inicio deste exercicio. O seu contido situarase no ámbito das materias tratadas dentro do programa ( ANEXO II) e as funcións sinaladas na base PRIMEIRA.3 establecido nestas bases e estará en consonancia cos procedementos, tarefas e funcións habituais da praza obxecto de convocatoria, no tempo que estableza o tribunal. Este exercicio puntuarase de cero (0) a CATRO (4) puntos sendo necesario para aprobar obter unha puntuación mínima de DOUS (2) puntos. - TERCEIRA PROBA.- De carácter obrigatorio para tódolos aspirantes, a excepción dos que teñan acreditado o título CELGA-4 ou equivalente que estarán exentos de realizar dito exercicio. A terceira proba consistirá na traducción nun tempo máximo de 1 hora dun texto de galego a castelán ou de castelán a galego, a proposta do Tribunal. Este exercicio será calificado de apto ou non apto. Desde a total terminación dun exercicio ou proba ata o comezo do seguinte, deberá transcurrir un prazo mínimo de 48 horas e máximo de 40 días naturais. Os exercicios se calificarán ata un máximo de 4 puntos nos termos anteriormente expostos. Cada un dos membros do Tribunal efectuará a calificación por separado en cada exercicio. A calificación final obterase da media aritmética de cada unha das puntuacións outorgadas por cada membro do tribunal. A puntuación final dos aspirantes, na fase de oposición obterase mediante a suma total das puntuacións obtidas nas probas primeira e segunda, sempre que se cumprimente o que se indica para a terceira proba. A calificación final será a suma dos puntos obtidos na fase de concurso e a obtida na fase de oposición. No caso de empate éste se dirimirá do seguinte xeito: - Por aquel aspirante que sacara mellor puntuación na fase de oposición. - De persistir o empate terase en conta a puntuación obtida na fase de concurso, no apartado Experiencia no desempeño do posto obxecto da convocatoria. - De persistir o empate este se solventará por orden alfabético do primeiro apelido dos aspirantes empatados, iniciándose o escalonamento pola letra á que se refire a base quinta de conformidade co establecido na Resolución da Consellería de Facenda. Terminada a calificación, o Tribunal publicará no Taboleiro de Edictos do Concello e no Boletín Oficial da Provincia o nome dos aspirantes que superaran as probas de selección, propoñendo á Alcaldía-Presidencia para a provisión como funcionario de carreira, a aquel que obtivera a maior puntuación total. O Tribunal non poderá propór o nomeamento dun número superior de aspirantes ao das prazas convocadas con independencia do número de aspirantes que superaran o último exercicio da fase de oposición Acreditación das condicións do seleccionado: O aspirante proposto presentará no Concello os seguintes documentos, acreditativos de que posúe as condicións e requisitos esixidos nesta convocatoria: 1.- Fotocopia (que deberá presentarse para a súa compulsa co orixinal) dos seguintes documentos: Documento Nacional de Identidade. Título académico esixido na convocatoria.2.- Declaración xurada ou promesa relativas á Base Segunda letra d). 3.- Certificado médico acreditativo da capacidade funcional para o desempeño das súas funcións relativo ó cumprimento do requisito recollido na Base Segunda letra b). 4.- Acreditación da prestación de servizos nun posto do Grupo C, Subgrupo C2 consonte ó reflectido no apartado f) da Base segunda. O prazo de presentación de documentos será de 20 días naturais, contados a partir do seguinte ao da publicación da lista de aprobados no Boletín Oficial da Provincia. Quen dentro do prazo indicado, e salvo os casos de forza maior, non presentasen a documentación ou da mesma se deduxese que carecen dalgún dos requisitos esixidos, non poderán ser nomeados, quedando anuladas tódalas súas actuacións, sen prexuizo da responsabilidade en que puideran ter incorrido por falsedade nas súas solicitudes de participación. Concluido o proceso e presentada a documentación, procederase ao seu nomeamento como funcionario/a de carreira por Resolución da Alcaldía, debendo tomar posesión da praza no prazo de 1 mes a partir da publicación do nomeamento no Boletín Oficial da Provincia. Transcorrido dito prazo sen efectuala entenderase que se renuncia á praza e ao correspondente nomeamento. As presentes bases e convocatoria poderán ser impugnadas de conformidade co establecido na Lei 39/2015, de 1 de outubro, do Procedemento Administrativo Común das Administracións Públicas. No non previsto nas presentes bases estarase ao disposto na Lei 7/1985, de 2 de abril, de Bases de Réxime Local; RDL 781/1986, de 18 de abril, polo que se aproba o Texto Refundido das Disposicións Legais vixentes en materia de Réxime Local; RDL 5/2015, de 30 de outubro, polo que se aproba o texto refundido da Lei do Estatuto Básico do Empregado Público; Real Decreto 896/91, de 7 de xuño polo que se establecen as regras e os programas mínimos a que debe axustarse o procedemento de selección dos funcionarios de Administración Local; Real Decreto 364/95, de 10 de marzo, polo que se aproba o Regulamento Xeral de Ingreso do Persoal ao Servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado; Lei 2/2015, de 29 de abril, do Emprego Público de Galicia e Decreto Autónomico nº 93/91, de 20 de marzo polo que se aproba o Regulamento de provisión de postos de traballo, promoción profesional e promoción interna. Datos personais: Primeiro apelido:., Segundo apelido:., Nome:., D. N. I. nº:., Domicilio:., Cidade:., Provincia:., Código Postal:., Teléfono:., Data nacemento:., e-mail:.: Desexando tomar parte nas probas selectivas para a provisión como funcionario de carreira polo procedemento de concurso-oposición dunha praza de Administrativo (C1) de Administración Xeral do Concello de Laracha. MANIFESTA: Que reúne todos e cada un dos requisitos esixidos na convocatoria Que no caso de ser nomeado/a tomará posesión da praza no prazo previsto nas Bases da Convocatoria. Que adxunta documento acreditativo do pago dos dereitos de exame. Xúntase Título acreditativo do CELGA-4 ou equivalente. SOLICITA: Ser admitido ás probas á que se refiere a presente instancia, adxuntando copia do DNI. En A Laracha a. de. de 2021 Asdo:…………………………………………… SR. ALCALDE-PRESIDENTE DO CONCELLO DA LARACHA Tema 1.- A Constitución Española. principios xerais. dereitos e deberes fundamentais dos españois. Tema 2.- A organización do estado na Constitución. Organización institucional ou política e organización territorial. As Cortes Xerais. O goberno e a administración. Tema 3.- Réxime local español: clases das entidades locais. a provincia no réxime local. organización provincial. Competencias. O municipio. O termo municipal. A poboación. O empadroamento. Tema 4. A organización municipal. Órganos necesarios e órganos complementarios. O Pleno. O Presidente. Os tenentes de Presidente. A Xunta de Goberno Local. Competencias de cada un deles. Tema 5.- Funcionamento dos órganos colexiados locais: convocatoria e orde do día. Actas e certificacións de acordos. Tema 6.- O persoal ó servizo das corporacións locais: Clases e réxime xurídico. A función pública local: Clases de funcionarios locais. Persoal laboral: Réxime xurídico. Tipos de contratos laborais. Extinción da relación laboral. Permisos e licenzas. Dereitos económicos e protección social. Dereitos de exercicio colectivo dos empregados públicos. Cotizacións a Seguridade Social. Afiliación, altas e baixas. O accidente de traballo e a enfermidade profesional. O réxime de incompatibilidades do persoal ao servizo da administración pública. Réxime disciplinario dos funcionarios locais. Responsabilidade civil, penal e patrimonial do persoal ao servizo da Administración Local. As situacións administrativas dos funcionarios locais Tema 7.- Ordenanzas e Regulamentos das entidades locais. Clases. Procedemento de elaboración e aprobación. Tema 8.- O acto administrativo: concepto e clases. Elementos do acto administrativo. Notificacións. A teoría da invalidez do acto administrativo: actos nulos e anulables. Revisión de oficio Tema 9.- O procedemento administrativo: fases. Finalización do procedemento administrativo: a obriga de resolver. O silencio administrativo. Tema 10.- Os recursos administrativos: concepto e clases. Tema 11.- O rexistro de documentos: concepto. O rexistro de entrada e saída: o seu funcionamento nas corporacións locais. Presentación de instancias e outros documentos nas oficinas públicas. Tema 12.- O orzamento das entidades locais. Elaboración e aprobación. Principios orzamentarios. A estrutura presupuestaria. Os créditos do orzamento de gastos: delimitación, situación e niveis de vinculación xurídica. As modificacións de crédito: clases, concepto, financiamento e tramitación. Tema 13. A execución do orzamento de gastos e de ingresos: as súas fases. Os pagos a xustificar. Os anticipos de caixa fixa. Tema 14. A liquidación do orzamento. Tramitación. Os remanentes de crédito. O resultado presupuestario: Tema 15. Estabilidade Presupuestaria e sostenibilidad financeira débeda pública e regra de gasto Os Plans económico-financeiros: contido, tramitación e seguimiento. Plans de axuste e de saneamiento financeiro. Suministro de información financeira das Entidades Locais á “ Oficina Virtual para la Coordinación Financiera con las Entidades Locales Tema 16. A contabilidade das entidades locais: os modelos normal, simplificado e básico. A Conta Xeral das Entidades Locais: contido, formación, aprobación e rendición. Tema 17.- Dos actos administrativos. Concepto e clases. Elementos. Requisitos dos actos administrativos. Eficacia dos actos. A notificación. Nulidade e anulabilidad. Tema 18.- Iniciación do procedemento. Disposicións xerais. Clases e especialidades de iniciación. Inicio do procedemento a solicitude do interesado. Ordenación. Instrución: Disposicións xerais. Proba. Informes. Participación dos interesados. Tema 19.- Finalización do procedemento. Disposicións xerais. Terminación: Clases de terminación e especialidades. Tramitación simplificada do procedemento administrativo. Execución. Título. Executoriedad. Execución Forzosa. Medios de execución forzosa. Tema 20.- Da revisión dos actos en vía administrativa. Revisión de oficio. Revisión de disposicións e actos nulos. Declaración de lesividad de actos anulables. Suspensión. Revogación de actos e rectificación de erros. Límite da revisión. Competencia para a revisión de oficio das disposicións e de actos nulos e anulables na Administración Xeral do Estado Tema 21.- Recursos administrativos. Principios xerais. Obxecto e clases. Recurso de alzada. Recurso de reposición. Recurso extraordinario de revisión. Procedementos substitutivos dos recursos administrativos: conciliación, mediación e arbitraxe. A suspensión da execución do acto percorrido. Tema 22.- A potestade sancionadora: Concepto e significado. O dereito sancionador. Principios do exercicio da potestade sancionadora. As sancións administrativas: concepto, natureza e clases. O procedemento sancionador. Tema 23.- A Xurisdición Contencioso-Administrativa. A súa natureza, extensión e límites. Órganos e competencias na orde xurisdicional contenciosa-administrativa. Tema 24.- Funcionamento electrónico do sector público. Sede electrónica. Firma electrónica, interoperabilidad e arquivo electrónico de documentos. Tema 25.- Responsabilidade das autoridades e persoal o servizo da Administracións Públicas. Tema 26.- A actividade subvencional das Entidades Locais: Regulación. Procedementos de concesión de subvencións. Especial análise do procedemento de concorrencia competitiva. Beneficiarios de subvencións. Xustificación de subvencións. Infraccións e sancións en materia de subvencións. Tema 27. Da poboación e do padrón: Dos veciños e do padrón municipal. Da xestión do padrón municipal. Da comprobación e control do padrón municipal Da revisión do padrón municipal Tema 28.- A Lei Orgánica 15/1999, de protección de datos de carácter persoal e o Real Decreto 1720/2007 que a desenvolve. Tema 29.- Lei 19/2013, de 9 de decembro. De transparencia, acceso á información pública e bo goberno. Tema 30.- Os contratos do sector público: Obxecto e ámbito da Lei de Contratos do Sector Público. Tema 31.- Os principios xerais da contratación do sector público: racionalidade liberdade de pactos e contido mínimo, perfección e forma, a información, o réxime de invalidez e a revisión de decisións en materia de contratación. Especial mención o recurso especial en materia de contratación e órgano competente para resolver. Tema 32.- As partes nos contratos do sector público. Os órganos de contratación. Competencia para contratar. A capacidade e solvencia dos contratistas. Capacidade de obrar. Condicións de aptitude. Esixencia de solvencia. Tema 33.- Prohibicións. Declaración de concorrencia de prohibicións de contratar e efectos. Proba da non concorrencia de prohibicións de contratar. Tema 34.- A preparación dos contratos polas Administracións Públicas. Tramitación do expediente. Tipos de tramitación: ordinaria, de urxencia e de emerxencia. Os pregos. Aprobación do expediente. Tema 35.- O prezo. Cálculo do valor estimado dos contratos. A revisión de prezos nos contratos do sector público. Garantías na contratación do sector público. Provisional, definitiva, complementaria e global. Tema 36.- Clases de expedientes de contratación. Procedementos e formas de adxudicación dos contratos. Tema 37.- Execución e modificacións dos contratos administrativos. Prerrogativas de Administración. Tema 38.- Extinción dos contratos administrativo. Cumprimento dos contratos. Resolución. Causas xenerais e específicas de resolución. A cesión dos contratos e a subcontratación. Tema 39.- Normas especiais para contratos de obras, concesión de obra pública, xestión de servizos públicos, subministracións, servizos e de colaboración entre o sector público e o sector privado: modificación, efectos, cumprimento e extinción. Contratos suxeitos a regulación armonizada. Centrais de Contratación nas Administracións Públicas. Tema 40.- Lei 40/2015, de 1 de outubro, de réxime xurídico do Sector Público. Disposicións xerais, principios de actuación e funcionamento do sector público. Disposicións xerais. Órganos das administración públicas. Competencias. Órganos colexiados: funcionamento e réxime. Abstención e recusación. Tema 41.- Os bens das entidades locais. Clasificación e réxime xurídico. Tema 42.- O marco constitucional do urbanismo. Competencias urbanísticas do Estado, das Comunidades Autónomas e das Entidades Locais. Réxime urbanístico do solo. Clasificación e réxime das distintas clases de solo. Dereitos e deberes dos propietarios. Plan urbanístico. Clases de instrumentos de ordenación. O Plan Xeral Municipal. Obxecto, determinacións e documentación. As normas complementarias e subsidiarias do plan. Plan de desenvolvemento. Elaboración e aprobación dos instrumentos de plan. Tema 43.- Intervención administrativa na edificación e uso do solo. A licenza urbanística e a declaración responsable ou comunicación previa. O deber de conservación e declaración de ruína. Ordes de execución. Protección da legalidade urbanística. Competencia non exercicio da inspección. Diferentes medidas fronte ás infraccións urbanísticas: procedemento. Tema 44.- Infraccións e sancións urbanísticas. Órganos competentes para a súa imposición e contías máximas. Persoas responsables. Regras para a aplicación das sancións. Prescricións. A Laracha 22 de xaneiro de 2021 O Alcalde Jose Manuel Lopez Varela